CELEX: 62013CN0127
Language: et
Date: 2013-03-15 00:00:00
Title: Kohtuasi C-127/13 P: Guido Stracki 15. märtsil 2013 esitatud apellatsioonkaebus Üldkohtu (neljas koda) 15. jaanuari 2013 . aasta otsuse peale kohtuasjas T-392/07: Guido Strack versus Euroopa Komisjon

25.5.2013   
            
            
               ET
            
            
               Euroopa Liidu Teataja
            
            
               C 147/14
            
         Guido Stracki 15. märtsil 2013 esitatud apellatsioonkaebus Üldkohtu (neljas koda) 15. jaanuari 2013. aasta otsuse peale kohtuasjas T-392/07: Guido Strack versus Euroopa Komisjon
   (Kohtuasi C-127/13 P)
   2013/C 147/24
   Kohtumenetluse keel: saksa
   
      Pooled
   
   
      Apellant: Guido Strack (esindaja: advokaat H. Tettenborn)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada Üldkohtu (neljas koda) 15. jaanuari 2013. aasta otsus kohtuasjas T-392/07 osas, milles kohus ei rahuldanud või ei rahuldanud täielikult apellandi nõudeid;
            
         
               —
            
            
               teha otsus kohtuasjas T-392/07 esitatud apellandi nõuete kohta;
            
         
               —
            
            
               mõista kõik kohtukulud välja komisjonilt ning
            
         
               —
            
            
               teise võimalusena tühistada samuti otsus, millega Euroopa Liidu Üldkohtu president määras kohtuasja T-392/07 Üldkohtu neljandale kojale.
            
         
      Väited ja peamised argumendid
   
   Apellant esitab oma apellatsioonkaebuse põhjenduseks järgmised üheksa väidet:
   
               1.
            
            
               kohtukoosseisu ebapädevus ning sellega seotud menetlusnormide ja põhjendamiskohustuse rikkumised ning samuti sellega seotud Euroopa inimõiguste konventsiooni artikli 6 lõike 1, Euroopa Liidu põhiõiguste harta artikli 47 lõike 2, Euroopa Liidu Kohtu põhikirja artikli 50 teise lõigu, Euroopa Liidu Üldkohtu kodukorra artikli 12 ja artikli 13 lõike 1 rikkumine ning teiste õigusnormide rikkumine, mis tuleneb menetluse jooksul teisele kojale „uuesti määramisest”;
            
         
               2.
            
            
               menetlusnormide, määruse nr 1049/2001 (1), Euroopa inimõiguste konventsiooni artiklite 6 ja 13, Euroopa Liidu põhiõiguste harta artikli 47 rikkumine ning õiguse tõhusale õiguskaitsevahendile, õiguse olla ära kuulatud, õiguse õiglasele kohtulikule arutamisele rikkumine koostoimes põhjenduse puudumise ja faktiliste asjaolude moonutamisega, mis on tulenev järgnevast: keeldumine lahendada kohtuasi kiirendatud menetluses; lubamatud piirangud apellandi võimalusele ennast väljendada ning keeldumine võtta vastu menetlusdokument, mille eesmärk oli kohtuistungi ettekande parandamine; ebapiisav dokumentide kohtulik kontrolli ning apellandi sellise taotluse rahuldamata jätmine, millega paluti sellega seoses kontrollida kinnisel nõupidamisel kõiki dokumente; faktiliste asjaolude moonutamine, ebapiisav kohtulik kontroll ja tõendamiskoormise jaotuse ja õiguse õiglasele kohtumenetlusele rikkumine, mis on seotud dokumentide terviklikkuse küsimuse ja määruse nr 1049/2001 alusel tegelikult esitatud dokumentidega tutvumise kordustaotluste arvuga; menetluse ülemäära pikk kestus ning sellega seoses esitatud kahju hüvitamise nõude nõuetevastane menetlemine;
            
         
               3.
            
            
               õigusnormi rikkumine, ebapiisav täpsus ja ebapiisav põhjendus osas, mis puudutab resolutsiooni punkti 1 (ning selle aluseks olevate kohtuotsuse punktide) sõnastust ning laiendamist koostoimes faktiliste asjaolude moonutamisega, eelkõige selles osas, mis puudutab apellandi põhjendatud huvi säilimise eiramist;
            
         
               4.
            
            
               faktiliste asjaolude moonutamine, ebapiisav põhjendus ning tõlgendamise põhimõtte rikkumine osas, mis puudutab apellandi sellise taotluse ulatust, millega taotleti dokumentidega tutvumist kohtuasjas T-110/04;
            
         
               5.
            
            
               õigusnormide rikkumine, faktiliste asjaolude moonutamine ja ebapiisav põhjendus osas, mis puudutab määruse nr 1049/2001 artikli 4 lõike 1 punkti b ja artikli 4 lõike 4 kohaldamist ja tõlgendamist koostoimes andmete kaitset käsitlevate õigusnormidega;
            
         
               6.
            
            
               õigusnormide rikkumine, faktiliste asjaolude moonutamine ja ebapiisav põhjendus osas, mis puudutab määruse nr 1049/2001 artikli 4 lõike 2 kohaldamist ja tõlgendamist;
            
         
               7.
            
            
               õigusnormide rikkumine ja ebapiisav põhjendus osas, mis puudutab hagiavalduses esitatud kahju hüvitamise nõude rahuldamata jätmist ning eelkõige menetlustoiminguid käsitlevate põhimõtete ning õiguse tõhusale õiguskaitsevahendile rikkumine;
            
         
               8.
            
            
               õiguse tõhusale õiguskaitsevahendile rikkumine apellandi taotluse rahuldamata jätmise raames otsuse kohtuasjas T-392/07 punktis 90 ning
            
         
               9.
            
            
               õigusnormide rikkumine ja ebapiisav põhjendus osas, mis puudutab otsust kohtukulude kohta.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).